كيستعد يوسف خوادر لوضع الترشيح ديالو لمنصب المنسق الوطني للحزب المغربي الحر، بالإضافة لأعضاء خرين غيتبعوه فالأيام القليلة الجاية. خوادر هو عضو مراهن عليه، خصوصا وأنه إطار في مجال التامينات، وعندو شهادات في القانون والتسيير من جامعة بيربينيون ففرنسا، وهو عضو فالمجلس السياسي للحزب المغربي الحر من مؤتمر 2017. واللجنة التحضيرية حددات فترة الإعلان على الترشيحات بين 22 حتى ل27 يناير، وحددات موعد المؤتمر الاستثنائي ف30و31 من نفس الشهر. لكن فالمقابل المكتب السياسي للحزب مامسوقش لهذشي، ومازال محمد زيان كيمارس نشاطو كمنسق وطني، ومصر على متابعة كَاع اللي ضدو قضائيا، ومنهم اللي اتهمهم بانتحال صفة قياديين فالحزب. 
الطرح بدا يسخن فحزب السبع.. ترشيحات كتحط لمنصب المنسق الوطني وزيان ماهواش هنا